HILLSONG TV Minun käteni - minun ulottuvuuteni 1/2
Miten pitkälle ulotat? Miten laaja on piirisi?
Tiedätkö, että mitä isompi on, sitä laajemmalle ulottaa?
Niin kuin pitkät ihmiset yltävät pitkälle, -
niin on eloisilla ja isosydämisillä paljon itseään laajempi vaikutus.
Kiitos, että liityit seuraan. Olen Brian Houston, -
ja olen Hillsong-seurakunnan pastori.
Iloni on rohkaista sinua tänään Jumalan Sanalla.
Aiheeni on "Käteni ― ulottuvuuteni". Sinun kätesi ovat ulottuvuutesi.
Jumalan kädet ovat ikkuna Jumalan sydämeen.
Kun Raamatussa puhutaan Jumalan käsistä, -
kerrotaan Jumalan sydämen asenteesta ihmisiä, sinua, kohtaan.
Minun käteni ― minun ulottuvuuteni.
Sinun kätesi, sinun ulottuvuutesi.
Katso käsiäsi. Tutki niitä.
Milloin olet viimeksi katsonut käsiäsi kunnolla?
Kädet ovat ikkuna sydämeen.
Ne kertovat paljon sinusta.
Vauvan kädet ovat kauniit ja pehmeät. Niitä ei ole koskaan käytetty.
Vauvan kädet ovat jotenkin kauniit. Vanhemmiten käsiin tulee uurteita.
Omat käteni näyttävät vähän ryppyisiltä. Kädet kertovat elämästä.
Minun käteni on outo. Ette ehkä näe kunnolla, -
mutta en saa pikkusormeani ojennettua tämän enempää.
Kaikki muut ojentuvat, mutta pikkusormi ei ojennu.
Tässä kädessä ongelma ei ole yhtä paha.
Minulla on jotakin vikaa käden jänteissä.
Käsi on silti kestänyt 60 vuotta. Se on pärjännyt aika hyvin.
Se, mitä olen käsilläni tehnyt, kertoo siitä, mitä sydämessäni on.
Mitä sinun kätesi kertovat sydämestäsi?
Uskon, että näemme Jeesuksen käsissä Hänen sydämensä.
Näemme niissä naulanjäljet. Ne kertovat Hänen sydämestään.
Jos katsotaan Vanhasta testamentista Jumalan käsien työtä, -
opitaan paljon Jumalan sydämestä.
Uskon, että kätemme kertovat paljon elämästämme, -
prioriteeteistamme ja sydämestämme.
Jumalan kädet kertoivat paljon.
Jesaja oli yksi suurista profeetoista.
Jesaja sai valtavan ilmestyksen. Hän näki joulun kertomuksen.
Jes. 9:6: "Sillä lapsi on meille syntynyt, poika on meille annettu, -
jonka hartioilla on herraus, ja hänen nimensä on: -
Ihmeellinen neuvonantaja, Väkevä Jumala, -
Iankaikkinen isä, Rauhanruhtinas."
Jesaja näki joulun kauan ennen kuin Jeesus tuli fyysisesti maailmaan.
Jesajalla oli samanlainen näkymä taivaaseen ja Jumalaan, -
erityisesti Hänen käsiinsä.
Kerron teille joitakin useista raamatunkohdista, -
joissa Jesaja puhui Herran sanoja.
Sanoja, jotka Jumala itse puhui. Hän puhui käsistään, Jumalan käsistä.
Hänen kätensä kertovat Hänen voimastaan.
Jumalan voima nähdään Hänen kättensä teoissa.
Jes. 45:12: "Minä olen tehnyt maan ja luonut ihmisen maan päälle; -
minun käteni ovat levittäneet taivaan, -
minä olen kutsunut koolle kaikki sen joukot."
Jumalan kädet levittivät taivaat kuin verhot.
Hän kykeni kutsumaan kokoon tähtien joukot.
Hän siis kertoi tähdille niiden tehtävän.
Jumala käytti käsiään levittämään taivaat eli kaiken universumissa.
Hän kertoi tähdille, minne niiden pitää mennä.
Hänen käsissään oli valtava voima. Jumala kutsui kokoon tähdet.
Hän sanoi Pohjantähdelle: "Laitan sinut -
Skandinavian ja Iso-Britannian yläpuolelle.
Koska olet niin harvinainen ja arvokas, varmistan, että he arvostavat sinua.
He saavat nähdä sinusta vain vilauksen silloin tällöin, -
sillä peitämme sinut pilviin, sateeseen ja lumeen suurimman osan ajasta."
Sitten Hän kutsui Etelän ristin: -
"Mene Australian yläpuolelle. Sinä olet niin kaunis ja kirkas, -
ettemme koskaan peitä ja piilota sinua. Saat näkyä lähes joka yö."
Saatte käsityksen Jumalan voimasta Hänen kättensä työstä.
Teidänkin käsissänne on voima.
On voima antaa, siunata, vaikuttaa -
ja ulottaa itsensä koskettamaan toisia.
Sen lisäksi, että Jesaja näki Jumalan voiman Hänen käsissään, -
Hän näki myös Jumalan luovuuden.
Jumala puhuu Jesajan kautta luovuu- destaan, joka on Hänen käsissään.
Jes. 45:11 (1992-käännös): "Näin sanoo Herra, Israelin Pyhä, -
hän, joka on Israelin luonut..." Hän on sekä Israelin Jumala että sen Luoja.
Hän on ihmiskunnan Jumala, Pyhä Jumala, -
mutta myös ihmisten Luoja. "...Tekö vaatisitte minut tilille lapsistani, -
tekö antaisitte minulle neuvoja ja ohjeita omien kätteni töistä?"
Mistä Hän puhuu kättensä työllä? Luovuudestaan, meidän Luojamme.
Jumalan käsissä nähdään Hänen voimansa, luovuutensa -
ja Hänen rakkautensa.
Jeesuksen rakkaus nähdään Hänen naulojen arpeuttamissa käsissä.
Mutta niissä nähdään myös Hänen sydämensä.
Jes. 49:14: "Mutta Siion sanoo: -
'Herra on minut hyljännyt, Herra on minut unhottanut'."
Tuntuuko sinusta koskaan siltä?
"Onko Jumala läsnä? Jumala, olet unohtanut minut."
Herra jatkaa (jae 15): "Unhottaako vaimo rintalapsensa, -
niin ettei hän armahda kohtunsa poikaa?
Ja vaikka he unhottaisivatkin, minä en sinua unhota."
Jae 16: "Katso, kätteni hipiään olen minä sinut piirtänyt, -
sinun muurisi ovat aina minun edessäni."
Jumala on tatuoinut nimesi käteensä.
Hänen voimansa, luovuutensa ja rakkautensa on Hänen käsissään.
Hän varmaan esittelee sinua. "Tämä on tuo ja tämä on tuo."
Isoisiltä ei kannata kysyä lapsenlapsista, -
koska muuten vierailu kestää kauan.
Lompakko kaivetaan esiin. "Tämä on se ja tämä se."
Tarinoita riittää ja sinä sanot: "Ihanaa, onpa ihanaa. Onpa ih..."
Se on takuuvarmaa. Nykyisin esiin otetaan iPhone.
Kun se tulee esiin, voit olla varma, että kuvasovellus aukeaa.
"Olenko kertonut hänestä? Katsokaa, tässä he ovat."
Oi, katsohan tuota. Siinä ovat Savannah, Bailey, Lexi, ja Willow.
Siinä on pikkuinen Jack. Hän on ihana!
Olenko kertonut Zionista? Hän on mahtava.
Sillä lailla ajattelemme rakkaistamme.
Sillä lailla Jumala ajattelee sinusta. Ihmeellistä!
Voiman, luovuuden ja rakkauden lisäksi Jumalan kädessä on muutakin.
Hänen asentonsa. Raamattu kertoo, että Jumala piti käsiään levitettyinä.
Toisissa käännöksissä Hän ojensi käsiään.
Jes. 65:1―2: "Minä olen suostunut niiden etsittäväksi, -
jotka eivät minua kysyneet, niiden löydettäväksi, -
jotka eivät minua etsineet; minä olen sanonut kansalle, -
joka ei ole otettu minun nimiini: Tässä minä olen, tässä minä olen!
Koko päivän minä olen ojentanut käsi- äni uppiniskaista kansaa kohden..."
He eivät etsi Jumalaa. He ovat uppiniskaisia ja kapinallisia.
"...joka vaeltaa tietä, mikä ei ole hyvä, omain ajatustensa mukaan."
Millainen on Jumalan asento heitä kohtaan? Armo ei ole vain UT:n juttu.
Uppiniskaiset eivät etsi Jumalaa. He eivät ole kiinnostuneet Jumalasta -
eivätkä ole antaneet Hänelle aikaa. He ovat tuominneet Jumalan -
uskonnon, seurakunnan tai jonkin muun huonon kokemuksen takia.
Millainen Jumalan sydän on sinua kohtaan?
Sinun nimesi on Hänen kädessään ja Hän ojentaa käsiään sinua kohti.
Uskon, että kätemme ovat ikkuna sieluumme ja sydämeemme.
Ne kertovat hyvin paljon elämästämme.
Tämä on vain vanha, uurteinen käsi, mutta käteni työt -
kertovat paljon minusta, kuten sinun kätesi työt kertovat paljon sinusta.
Kuunnelkaa raamatunkohta vielä kerran. Näemme taivaan sydämen.
Siinä kerrotaan, että taivaassa puhutaan ihmiskunnan tilasta.
Puhutaan niistä, jotka eivät edes etsi Jumalaa.
Jumala katsoi ihmiskunnan ahdinkoa taivaasta.
Ajatelkaa taivaan käsien ulottuvuutta. Sellainen oli Jeesuksen Henki.
"Tässä minä olen, tässä minä olen!"
Joulu tuli olevaksi, koska Isä ja Jeesus Kristus tekivät taivaassa päätöksen, -
jossa Jeesus sanoi: "Tässä minä olen, tässä minä olen."
Hän kurkotti taivaasta ja tuli maan päälle ihmisenä.
Sitä kutsutaan inkarnaatioksi. Se tarkoittaa lihalla pukemista.
Jumala puki lihan. Eli kun Jeesus tuli, Hän oli Jumala nahka yllään.
Miksi Hän kurkotti meitä kohti nahka yllään? Samastuakseen meihin -
ja kantaakseen syntimme, sairautemme ja kipumme.
Jumala ei laita taivaassa käsiä puuskaan, -
kun kyse on kärsivistä, syntisistä, murtuneista ihmisistä.
Ei, Jumalan kädet ovat ojennetut jopa uppiniskaisia kohtaan. Uskomatonta!
Entä meidän kätemme?
Jumala sanoo: "Tässä minä olen."
Otan vielä yhden jakeen Jesajasta, tällä kertaa luvusta kuusi.
Aikaa säästääkseni kerron, että siinä puhutaan kuningas Ussiasta.
Kuningas Ussia oli kuollut. Hän oli suuri kuningas.
Israelin kansa lannistui menetettyään kuninkaansa.
Niissä olosuhteissa kävi niin, -
että Jesaja sai mitä värikkäimmän näyn taivaasta.
Hän näki Jumalan: - "Minä näin Herran istuvan korkealla -
ja ylhäisellä istuimella, ja hänen vaatteensa liepeet täyttivät temppelin."
Lapsena seurakunnassa laulettiin: "Herran mä nään valtaistuimellaan.
Hänen viittansa liepeet täyttää temppelin taivaan."
Ihmettelin ihan tosissaan: "Mikä ihmeen temppelin taivas?"
Mietin myös, miksi enkeli käski Pietarin pukea vaipan, -
kun hän vapautti Pietarin vankilasta.
Lapsena ei ymmärrä monia asioita.
Kuunnelkaa.
Tällä kerralla Jesaja näki taivaasta näyn.
Hän kuunteli taivaallista keskustelua. Luen jakeen tuota pikaa.
Ikään kuin hän salakuuntelisi puhelimella Isä-Jumalan, Jeesuksen -
ja Pyhän Hengen keskustelua ihmisyydestä ja ihmisen ahdingosta.
Luetaan ensin jae Jes. 6:3, jossa puhutaan enkeleistä: "Ja he huusivat -
toinen toisellensa ja sanoivat: "Pyhä, pyhä, pyhä Herra Sebaot; -
kaikki maa on täynnä hänen kunniaansa".
Jakeessa 5 Jesaja sanoo: "Voi minua! Minä hukun".
Hän näki näyn taivaasta. Näyn Jumalasta käymässä keskustelua.
Hän tajusi oman yksinkertaisuutensa -
ja tuli tietoiseksi ihmiskunnan tarpeista ympärillään.
Ja lopulta jakeessa 8 sanotaan: "Ja minä kuulin Herran äänen sanovan: -
'Kenenkä minä lähetän? Kuka menee meidän puolestamme?'" Ketkä me?
Jumala käyttää itsestään pronominia "me": -
Isä-Jumala, Poika-Jeesus ja Pyhä Henki keskustelivat siitä, kuka menee.
Jesaja nosti kätensä ja sanoi: "Tässä minä olen."
Hän toisti Jeesuksen sanat. Heillä oli samanlainen sydän.
Jesaja saattoi viedä Herran sanan eteenpäin, ja niin hän teki.
Hän näki joulun sanomaan ja toi sanan Herralta.
Hän profetoi adventista eli tulevista asioista.
Jeesus kykeni tekemään sen, mitä Jesaja ei voinut.
Jeesus voi ottaa pois syntisi, parantaa särkyneen sydämesi, -
kääntää elämäsi ympäri ja antaa sinulle pelastuksen lahjan.
Jumalan koko persoona, Isän, Pojan ja Hengen persoona on sellainen, -
joka kurottaa ulospäin.
Kristinusko voi olla kovin itsekästä.
On kyse minusta. Ylistys on mahtavaa.
On ihanaa kasvaa vahvaksi Sanassa ja päästä syvälle.
Se on voimallista. Sanan vaikutus elämään on ihmeellinen.
Yhteys toisten kristittyjen kanssa on mahtavaa.
Mutta jos ylistyksessä on kyse vain omasta kokemuksesta, -
jos Sanalle omistautuu vain päästäkseen syvälle, -
jos olen yhteydessä toisiin vain, jotta minusta tuntuisi hyvältä, -
silloin ylistävien kätteni ulottuvuus ei ole sellainen kuin Jumala tarkoitti.
Uskomme keskipisteeksi voi tulla me itse, ja juuri niin käykin.
Se on surullista. Surullista, että niin monet käsittävät väärin pyhyyden, -
siis Jumalan lähellä olemisen ja vanhan luonnon katoamisen.
He luulevat sen olevan pienemmin elämistä.
Kuvastamme väärin sitä, että Jumala saa enemmän tilaa ja me vähemmän.
Jos Jumalaa olisi enemmän, elämämme vaikutus olisi laajempaa.
Kätemme kertoisivat sydämestä, joka on ehdottoman avoin Jumalan jutuille.
Mitä ylistyksemme asento kertoo meistä?
Mitä kätemme ja niiden teot oikeasti kertovat?
Entä lahjamme ja luovuus, jonka Jumala on antanut käsiimme?
Mitä ne kertovat meistä?
Täällä olevilla on monenlaisia lahjoja.
Suosikkijoukkueeni rugbyssa on Parramatta Rugby League Club.
Eivät he ole voittaneet pitkään aikaan, -
mutta silti se on maailman paras joukkue.
Ja täällä, toisessa rivissä, istuu joukkueen kapteeni Raamattu auki.
Jumala on antanut hänelle upean lahjan, atleettisuuden.
Hän käyttää sitä Jumalan kunniaksi.
Se on voimallista, että joku käyttää Jumalan antamaa lahjaa -
johonkin itseään suurempaan ja päättää olla Jumalan todistaja.
Entä sinä? Ajattelet ehkä: "Eipä minulla niin hienoja lahjoja ole.
Elämäni on melko merkityksetöntä ja pientä."
Jo sillä, että kuulut seurakuntaan, joka yltää laajalle, -
elämäsi on suurempaa kuin sinä itse.
Käytät aikaa, energiaa, lahjoja ja resursseja ja pysyt paikalla -
tilaisuuden viimeiseen nuottiin asti, jotta et häiritse uskon henkeä salissa.
Jo se on kirjaimellisesti sitä, että käytät sitä, mitä käsissäsi on.
Käytät aikaasi, energiaasi, resurs- sejasi ja lahjojasi Jumalan kunniaksi.
Annat sen, mitä Jumala on laittanut käsiisi, -
laajentaa ulottuvuuttasi paljon itsesi ulkopuolelle.
Kädet kertovat meistä paljon.
Vauvan kädet ovat kauniit ja pehmeät.
Vanhan ihmisen uurteiset, ryppyiset, kuluneet kädet.
Käsillään työtä tekevän kädet ovat kivikovat.
Toimistotyöntekijöillä ja minun tavoin pastoreilla on usein pehmeät kädet.
Ihmisen elämästä voi oppia paljon hänen käsistään.
Se on totta myös Jumalan suhteen. Jumala loi maailmankaikkeuden.
Raamattu kertoo, että Hän kutsui kokoon tähdet ja asetti ne paikalleen.
Raamatussa puhutaan ihmiskunnasta Jumalan kätten työnä.
Luovuus on Hänen käsissään.
Eniten pidän siitä, -
että Raamattu kertoo Jumalan piirtäneen nimesi kämmenensä ihoon.
Näet Hänen rakkautensa ihmisiä ja sinua kohtaan Hänen käsissään.
Jesajan kirjassa kerrotaan, -
että Jumala kurkotti käsiään uppiniskaisia ihmisiä kohti.
He eivät edes etsineet Jumalaa.
Silti Hän kurkottaa sinua kohti armo sydämessään.
Voimme elää joko kädet puuskassa -
tai kurkottaen itsemme ulkopuolelle ja kasvattaen ulottuvuuttamme.
Tahdon olla laajalle ulottavan seurakunnan pastori.
Miksi? Meillä on tehtävä. Olemme saaneet lähetyskäskyn.
Jos kasvatamme seurakunnan anteliaisuutta, -
sydäntä ihmisiä kohtaan ja Jumalan rakkautta siinä, -
ulottuvuutemme kasvaa ja laajenee varmasti.
Diamond on tukikeskus naisille, jotka ovat suunnittelematta raskaana.
Se on naisille, jotka ovat saaneet tietää olevansa raskaana -
ja jotka kokevat koko elämänsä kaatuvan.
He etsivät täältä tietoa, tukea, vaihtoehtoja ja rinnalla kulkijaa.
Se alkoi, kun opiskelin etiikkaa yliopistossa.
Olin vähän muita nuoria vanhempi.
Monet suhtautuivat tuomitsevasti suunnittelematta raskaaksi tulleisiin.
He tuomitsivat nopeasti jokaisen, joka oli harkinnut aborttia tai tehnyt sen.
Koin sen henkilökohtaisesti, -
koska äitini sai minut 70-luvulla Euroopassa naimattomana naisena.
Lääkärin ensimmäiset sanat äidille olivat: "Sinun ei tarvitse saada häntä."
Tunsin, että jotakin pitää tehdä.
Tarvittiin turvasatama, lämmin ympäristö, joka antaa tukea, totuutta -
ja tietoa vaihtoehdoista suunnit- telemattoman raskauden kohdatessa.
Jonkun pitäisi tehdä jotakin. Suunnit- telematta raskaaksi tulleille tytöille -
tarvitaan enemmän tukea. Kuulin: "Miksi sinä et tekisi sitä?"
Koin, että minun piti suostua ja luottaa Jumalaan lopun kanssa.
Aloitin siitä, että hankin kotiin sitä varten puhelimen ja kotisivut.
Yritimme kasvaa siitä hiljalleen ja olla uskollisia -
Jumalan käsiimme antamien naisten suhteen.
Olemme käyneet matkan noin sadan naisen kanssa. Se on ollut upeaa.
Saamme nähdä lapsen kasvavan ja äidin muuttuvan ahdistuneesta -
äitiyttään syleileväksi, koulutusta etsiväksi naiseksi.
Se on jännittävää.
Pelastaja yksin Hän kantoi ristin
Kaiken velkani Hän hinnan maksoi
Pelastus täydellinen Olen vapaa ikuisesti
Golgata kattaa kaiken
Kaikki laulakaa.
Golgata kattaa kaiken
Syntini ja häpeäni Eivät enää merkitse
Ylistys Hänelle Joka sieluni lunasti
Golgata kattaa kaiken
Ei mahdit maailman Ei edes hauta
Voi erottaa meitä Armosta ja suosiosta
Hän pelastaa uskollisesti
Hänen verensä petä ei
Golgata kattaa kaiken
Syntini ja häpeäni
Eivät enää merkitse
Ylistys Hänelle Joka sieluni lunasti
Golgata kattaa kaiken
Ei kukaan muu kuin Jeesus
Voi tehdä meitä puhtaaksi kuin lumi
Seisomme vapaudessasi
Golgata kattaa kaiken
Syntini ja häpeäni...
Palvomme Sinua, Jeesus.
Annoit minulle elämän Avasit silmäni
Rakastan sinua, Herra Rakastan sinua, Herra
Astuit sydämeeni Erotit minut itsellesi
Rakastan sinua, Herra Rakastan sinua, Herra
Annoit minulle elämän Avasit silmäni
Rakastan sinua, Herra Rakastan sinua, Herra
Astuit sydämeeni Erotit minut itsellesi
Rakastan sinua, Herra Rakastan sinua, Herra
Kiitos Jeesus
Vapautit minut
Kristus, Pelastajani
Pelastit minut
Äänetön hiljaisuus.
Olemmeko unohtaneet intiimin, -
ikuisen keskustelun Luojan -
ja luomakunnan välillä?
Hänen henkäyksellään loputon ja häviävän pieni kaikkeus tuli olevaksi.
Hänen Sanansa pitää kaiken koossa.
Me hädin tuskin kuulemme Hänet.
Äänen raivokkuus, -
maan räminä jalkojemme alla -
ja asioiden hurja vauhti kohtelevat aisteja raa'asti.
Suunnittelijan työ järjesteltiin hiukkaseksi -
luomaan jotakin, mitä tahansa.
Onko turtuneisuudesta tullut ainoa puolustuksemme -
huomiostamme kamppailevaa kaikkeutta vastaan?
Puudutamme aistit, jotta lakkaisimme -
näkemästä, kuulemasta ja tuntemasta sitä, -
koska emme voi nähdä, kuulla ja tuntea sitä kaikkea.
Mutta meitä vetää puoleensa kuiskaus, -
jotta kuulisimme -
ja saisimme aistit viritettyä, kun Hän odottaa, -
odottaa, -
odottaa vastaustamme.
Puhu. Minä kuuntelen.
Puhu. Me kuuntelemme.
Ohjelma alkaa olla päätöksessä. Kiitos, että liityit seuraan.
Mukavaa viikkoa! Muista katsoa myös ensi kerralla.
Siunausta! Muista, että paras on vielä tulossa.
Suomennos: Maija Tuukkanen